google/wiki40b huggingface dataset:
Κολίντα Γκράμπαρ-Κιτάροβιτς

Προεδρικές εκλογές 2015

Στις προεδρικές εκλογές κέρδισε τη νίκη στον δεύτερο γύρο που έλαβε χώρα στις 11 Ιανουαρίου 2015, συγκεντρώνοντας το 50,7% των ψήφων. Έτσι, έγινε η πρώτη γυναίκα που εξελέγη πρόεδρος της Κροατίας. Η εθιμοτυπική της ορκωμοσία έγινε στις 15 Φεβρουαρίου. Ανέλαβε επίσημα καθήκοντα στις 19 Φεβρουαρίου 2015.

Προσωπική ζωή

Η Γκράμπαρ-Κιτάροβιτς είναι παντρεμένη με τον Γιάκοβ Κιτάροβιτς από το 1996 και έχουν 2 παιδιά: την Καταρίνα (γενν. 2001) και τον Λούκα (γενν. 2003).
Corpus Inscriptionum Graecarum

Corpus Inscriptionum Graecarum (ή CIG) ονομάζεται μια συλλογή αρχαίων ελληνικών επιγραφών. Εκδόθηκε στα μέσα του 19ου αιώνα.

Ιστορική εξέλιξη

Η προσπάθεια ξεκίνησε το 1815 από την Πρωσική Ακαδημία των Επιστημών στο Βερολίνο, όταν ο Άουγκουστ Μπεκ και Μπάρτολντ Γκέοργκ Νίμπουρ πρότειναν να δημοσιευθούν όλες οι μέχρι τότε γνωστές ελληνικές επιγραφές. Η πρώτη συντακτική επιτροπή απαρτήθηκε από τους Φρίντριχ Σλάιερμαχερ, Φίλιππ Μπούττμανν και Ιμμάνουελ Μπέκκερ υπό την διεύθυνση των Μπεκ και Νίμπουρ. Μετά από μακροχρόνιες εργασίες συντάχθηκε το πρώτο τεύχος το 1825, ενώ ο πρώτος πλήρης τόμος δημοσιεύτηκε το 1828, ακολουθούμενος από έναν δεύτερο τόμο το 1843. Έκτοτε ακολούθησαν και άλλοι δύο τόμοι το 1853 και 1859 από τους Ερνστ Κούρτιους και Άντολφ Κίρχχοφφ αντίστοιχα, καθώς και ένα ευρετήριο το 1877 από τον Χέρμανν Ρελ. 
Με την άνθιση των μελετών των αρχαιοτήτων των μεσογειακών χωρών και το επακόλουθο πλήθος των επιγραφών, η Πρωσική Ακαδημία των Επιστημών προχώρησε στην επανεξέταση όλων των επιγραφών. Το έργο συνεχίστηκε με τη συλλογή Inscriptiones Graecae.
kdhfkjsdhkewshdhfguydfbvr
Σαγιονάρα (ταινία)

Υπόθεση

Ο Λόιντ "Έις" Γκρούβερ (Μάρλον Μπράντο) ένας Αμερικανός πιλότος και γιος στρατηγού φτάνει στην ιαπωνική πόλη Κιότο για να υπηρετήσει τη θητεία του, κατά τη διάρκεια του πολέμου στην Κορέα. Ο Λόιντ έχει έντονες ρατσιστικές ιδέες και αντιτίθεται στους γάμους συμπατριωτών του με Ιαπωνέζες, κάτι που τον φέρνει σε ρήξη με τον καλύτερο του φίλο Τζο Κέλι (Ρεντ Μπάτονς), ο οποίος ετοιμάζεται να παντρευτεί την Ιαπωνέζα Κατσούμι (Μιγιόσι Ουμέκι), γάμο τον οποίο δεν εγκρίνει η αμερικανικός στρατός. Οι ιδέες του Λόιντ όμως αλλάζουν ριζικά από τη στιγμή που γνωρίζει (μέσω του Κέλι) κι ερωτεύεται μια Ιαπωνέζα ηθοποιό την Χάνα-Όγκι-σαν (Μίκο Τάκα). Ο έρωτάς του για την Χάνα-Όγκι τον κάνει να αφήσει πίσω τις προκαταλήψεις του και να´ρθει πιο κοντά με τον ιαπωνέζικο πολιτισμό, αυτό όμως θα τον φέρει σε ρήξη με την αρραβωνιαστικιά του Αίλην (Πατρίσια Όουενς) και με τους συναδέλφους του.

Κριτικές

Η ταινία έλαβε θερμή υποδοχή από τους κριτικούς, οι οποίοι εκτός από τις ερμηνείες του επιτελείου των ηθοποιών επαίνεσαν τη φωτογραφία και το σενάριο.
Γέφυρα Ντε Μποσέ

Ιστορία

Όταν η Δημοκρατία των Ιονίων Νήσων βρισκόταν υπό βρετανική κηδεμονία, μέρος των εξόδων κατοχής επιστράφηκε με τη μορφή έργων υποδομής. Ο Ελβετός μηχανικός Σαρλ Ντε Μποσέ (Charles de Bosset) έγινε κυβερνήτης του νησιού το 1810 και έδωσε έμφασηστην κατασκευή δρόμων και γεφυρών. Το μεγαλύτερο έργο ήταν η γέφυρα πάνω από τον κόλπο του Αργοστολίου, που συντόμευε το δρόμο για το Ληξούρι και το βόρειο τμήμα του νησιού. Διαχωρίζει τη λιμνοθάλασσα του Κουταβού από τον κόλπο.
Το 1812 ο Ντε Μποσέ παρουσίασε την ιδέα του για μια γέφυρα στο νησιωτικό συμβούλιο, το οποίο έπρεπε να επιβεβαιώσει την κατασκευή. Αντισταθμιστικό ήταν ότι η γέφυρα θα μπορούσε να δώσει στους ληστές μια διαδρομή διαφυγής. Σε μια συνάντηση ο Ντε Μποσέ χτύπησε ένα σπαθί στο τραπέζι και διακήρυξε ότι αν χρειαζόταν θα μπορούσε να κόψει τις συνθήκες με ένα σπαθί.
O σεισµός του 1953 προκάλεσε σηµαντικές βλάβες στον φέροντα οργανισµό της γέφυρας.
Εντ Γουέστγουικ

Προσωπική ζωή

O Γουέστγουικ είχε σχέση 5 χρόνια με την ηθοποιό Τζέσικα Ζορ.
Νεφέλωμα Ωμέγα

Χαρακτηριστικά

Το νεφέλωμα έχει διάμετρο περίπου 15 έτη φωτός. Το νέφος διαστρικής ύλης της οποίας είναι μέρος έχει διάμετρο περίπου 40 έτη φωτός και έχει εκτιμώμενη μάζα 800 φορές μεγαλύτερη από αυτή του Ήλιου, αρκετά μεγαλύτερη από αυτήν του Νεφελώματος του Ωρίωνα. Έχει κόκκινο προς ροζ χρώμα που οφείλεται στην παρουσία ζεστού υδρογόνου που ακτινοβολεί από την ακτινοβολία των νεαρών άστρων του νεφελώματος.
Ένα ανοικτό σμήνος 35 αστέρων βρίσκεται ενσωματωμένο στο νεφέλωμα και κάνει τα αέρια του νεφελώματος να λάμπουν εξαιτίας της ακτινοβολίας αυτών των ζεστών, νέων άστρων. Είναι κρυμμένο μέσα στο νεφέλωμα και δε φαίνεται στις οπτικές εικόνες.
Το νεφέλωμα Ωμέγα βρίσκεται σε απόσταση 5.000 με 6.000 ετών φωτός, περίπου την ίδια με το φαινομενικό γείτονά του, το νεφέλωμα του Αετού. Είναι σίγουρο ότι ανήκουν στον ίδιο σπειροειδή βραχίονα, τον βραχίονα του Τοξότη ή Τοξότη-Τρόπιδος και δεν είναι γνωστό αν είναι μέρη του ίδιου γιγάντιου συμπλέγματος σκόνης και νεφελωμάτων.
Κύπελλο Λίχτενσταϊν (ποδόσφαιρο ανδρών)

Δομή

Η διοργάνωση έχει μια ασυνήθιστη δομή, διότι σε αυτήν παίρνουν μέρος και οι δεύτερες ομάδες των 7 συλλόγων της χώρας (οι οποίοι αγωνίζονται σε διάφορες κατηγορίες των εθνικών πρωταθλημάτων  της Ελβετίας) Αυτό μπορεί να οδηγήσει σε κάποια ασυνήθιστα σενάρια, όπως στο δεύτερο γύρο του κυπέλλου την περίοδο 2006-07, όπου η δεύτερη ομάδα της ΦΚ Τρίσενμπεργκ προκρίθηκε στην επόμενη φάση του θεσμού, εν αντιθέσει με την πρώτη η οποία αποκλείστηκε.
Ομάδες από τον ίδιο ποδοσφαιρικό σύλλογο μπορούν να αναμετρηθούν μεταξύ τους σε κάθε γύρο της διοργάνωσης. Την περίοδο 2009-10 στη φάση των ημιτελικών, η ΟΣΦ Έσεν/Μάουρεν αντιμετώπισε την  ΟΣΦ Έσεν/Μάουρεν Β.
Οι ομάδες τοποθετούνται με βάση τις επιδόσεις που είχαν την προηγούμενη περίοδο, οι οποίες καθορίζουν τη φάση από την οποία θα ξεκινήσει να αγωνίζεται η κάθε ομάδα.
Μοχάμεντ Μπασιντάουα

Βιογραφία

Ο Μπασιντάουα έχει γεννηθεί στο Άντεν. Το 1993-94 διετέλεσε Υπουργός Εξωτερικών.  Ήταν μέλος του κυβερνώντος κόμματος της Υεμένης, αλλά στις αρχές της δεκαετίας του 2000 παραιτήθηκε. Στη συνέχεια, παρατάχθηκε με την αντιπολίτευση για τον Προέδρο Αλί Αμπντουλάχ Σαλέχ, ως ανεξάρτητος πολιτικός.  
Τον Νοέμβριο του 2011, μετά από μήνες αναταραχών, η Υεμενική αντιπολίτευση πρότεινε τον Μπασιντάουα για τη θέση του αρχηγού στην πρώτη κυβέρνηση που θα σχηματιστεί μετά την αποχώρηση του Προέδρου Σαλέχ.  Την 27η Νοεμβρίου 2011, ο Μπασιντάουα ορίστηκε Πρωθυπουργός από τον Αντιπρόεδρο Αμπντ αλ-Ραμπ Μανσούρ αλ-Χαντί. Η νέα κυβέρνηση εθνικής συνεννόησης ορκίστηκε την 10η Δεκεμβρίου 2011.  
Την 31η Αυγούστου 2013, ο Μπασιντάουα γλίτωσε από μια απόπειρα δολοφονίας που έγινε όταν ένοπλοι πυροβόλησαν τη συνοδεία του. 
Την 21η Σεπτεμβρίου 2014, ο Μπασιντάουα παραιτήθηκε από την θέση του Πρωθυπουργού, την ίδια μέρα που οι επαναστάτες Χούθι κατέλαβαν τη Σαναά, την πρωτεύουσα της Υεμένης.   Την 24η Σεπτεμβρίου, ο Αμπντουλάχ Μοχσέν αλ-Ακούα άρχισε να ασκεί καθήκοντα πρωθυπουργού.
Βασίλειος Σακελλαρίου

Βιογραφικά στοιχεία

Ήταν αντιεισαγγελέας του Αρείου Πάγου όταν κλήθηκε να αναλάβει την θέση του υπουργού δικαιοσύνης. Από την θέση αυτή αναμείχθηκε στην υπόθεση Λαμπράκη επιχειρώντας να προστατεύσει το έργο του ανακριτή Σαρτζετάκη από τις παρεμβάσεις του εισαγγελέα του Αρείου Πάγου, Κωνσταντίνου Κόλλια. Στα πλαίσια αυτά κατέθεσε και σχετικά υπομνήματα στη Βουλή των Ελλήνων. Μετά την παραίτηση της κυβέρνησης, στις 29 Σεπτεμβρίου, επέστρεψε στον Άρειο Πάγο.
Λιαπαίικα Αχαΐας

Τα Λιαπαίικα (εναλλακτική γραφή: Λιαπέικα) είναι οικιστική περιοχή της γεωγραφικής περιφέρειας της Βούντενης του Δήμου Πατρέων. 
Βρίσκονται στις βορειοδυτικές υπώρειες του Παναχαϊκού όρους, σε υψόμετρο περίπου 250 μέτρων, στην ευρύτερη περιοχή των Πατρών, νότια (Ν) του οικισμού της Βούντενης και σε μικρή απόσταση από αυτόν, καθώς και ανατολικά-βορειοανατολικά (ΑΒΑ) της πόλης της Πάτρας, απέχοντας από το κέντρο της περί τα 8 χιλιόμετρα. Εγγύς των Λιαπαίικων, πέραν της Βούντενης, βρίσκεται το χωριό Μπάλας άνωθεν στα ανατολικά, καθώς και η περιοχή των Άνω Συχαινών κάτωθεν στα δυτικά. 
Δίπλα στην οικιστική τοποθεσία των Λιαπαίικων βρίσκεται το Μυκηναϊκό Πάρκο Πατρών, ενώ την περιοχή διασχίζει η οδός Λιαπαίιων η οποία σταματά έξω από τον αρχαιολογικό χώρο ενώ το άλλο άκρο της καταλήγει στη Βούντενη.
Ρόι Βάσμπεργκ

Βιογραφικό

Ο Ρόι Βάσμπεργκ γεννήθηκε στο Μπέργκεν. Ξεκίνησε το ποδόσφαιρο το 1989 στην ομάδα της γενέθλιας πόλης του, Μπραν Μπέργκεν, της οποίας αναδείχθηκε παίκτης της χρονιάς το 2000. Επίσης, την περίοδο αυτή αγωνίστηκε 8 φορές με την εθνική ελπίδων. Το 1994 έπαιξε στη Φίλινγκεν και το Δεκέμβριο ήρθε στην Ελλάδα, στον Εθνικό Πειραιά. Στην ομάδα αγωνίστηκε και την επόμενη σεζόν 1995-96, κατά την οποία υποβιβάστηκε. Στη συνέχεια μεταπήδησε στον Πανιώνιο, με τον οποίο το 1997 πήρε τον τίτλο στη Β΄ Εθνική
και το επόμενο έτος κατέκτησε το Κύπελλο Ελλάδος. Στον τελικό του Κυπέλλου 1998 αγωνίστηκε ως αλλαγή από το 73΄.
Στη συνέχεια επέστρεψε στην πατρίδα του και έπαιξε επτά σεζόν στην Μπραν, της οποίας διετέλεσε αρχηγός το 2003 και 2004. Με την Μπραν κατέκτησε το Κύπελλο Νορβηγίας το 2004 και έπαιξε στον τελικό κυπέλλου το 1999. Επίσης, τερμάτισε στη 2η θέση του πρωταθλήματος το 2000 που οδήγησε στη συμμετοχή στο προκριματικό γύρο του Τσάμπιονς Λιγκ και μετείχε στο Κύπελλο ΟΥΕΦΑ τρεις φορές. Το 2004 μεταγράφηκε στη Φίλινγκεν, τη δεύτερη ομάδα του Μπέργκεν, όπου τέλειωσε την ποδοσφαιρική του καριέρα και παράλληλα ξεκίνησε την προπονητική.
Σπύρος Δανέλλης

Βιογραφία

Γεννήθηκε το 1955 στο Ηράκλειο και σπούδασε αρχιτεκτονική στο Πανεπιστήμιο της Φλωρεντίας.
Ήταν ιδρυτικό μέλος της Σοσιαλιστικής Πορείας, της Ε.ΑΡ. και του Συνασπισμού της Αριστεράς. Από το 1992 έως το 2000 ήταν μέλος της Κεντρικής Επιτροπής του Συνασπισμού της Αριστεράς και της Προόδου και από το 1996 έως το 2000 ήταν βουλευτής Ηρακλείου. Στη συνέχεια, διετέλεσε από το 2003 έως το 2009 δήμαρχος του Λιμένα Χερσονήσου Ηρακλείου.
Στις ευρωεκλογές 2009 ήταν πρώτος επιλαχών στην εκλογική λίστα του ΠΑΣΟΚ και στις 8 Οκτωβρίου του ίδιου έτους εξελέγη ευρωβουλευτής αντικαθιστώντας τον Γιώργο Παπακωνσταντίνου. Διατήρησε το αξίωμα του ευρωβουλευτή μέχρι το 2014.
Στις εκλογές του Ιανουαρίου και του Σεπτεμβρίου 2015 εξελέγη βουλευτής Ηρακλείου με το Ποτάμι. Ήταν κοινοβουλευτικός εκπρόσωπος του κόμματος μαζί με τον Γιώργο Αμυρά. Στις 15 Ιανουαρίου 2019, ο Σπύρος Δανέλλης διεγράφη από την κοινοβουλευτική ομάδα του Ποταμιού.
Τον Απρίλιο του 2019 ανακοινώθηκε υποψήφιος ευρωβουλευτής με τον ΣΥΡΙΖΑ - Προοδευτική Συμμαχία για τις ευρωεκλογές του 2019. Στις βουλευτικές εκλογές του 2019 ήταν υποψήφιος βουλευτής Ηρακλείου με τον ΣΥΡΙΖΑ, ωστόσο δεν εξελέγη.
Βαγγέλης Κουτσόπουλος

Βιογραφικό

Γεννήθηκε στις 2 Φεβρουαρίου του 1980 στην Καρδίτσα και ξεκίνησε τη σταδιοδρομία του στο χώρο του ποδοσφαίρου από τον Ηρακλή Σοφάδων.Στη συνέχεια αγωνίστηκε στη Νάουσα και την Αναγέννηση Καρδίτσας ενώ το 2000 πραγματοποίησε το ντεμπούτο του στην Α' Εθνική ως παίκτης του Πανηλειακού. Την επόμενη σεζόν αγωνίστηκε στην Γ' Εθνική και το Λεωνίδιο. Το καλοκαίρι του 2001 έκανε το μεγάλο άλμα στην καριέρα του υπογράφοντας συμβόλαιο συνεργασίας με τον ΠΑΟΚ. Στον δικέφαλο του Βορρά δεν είχε τον πρώτο χρόνο συμμετοχές στο πρωτάθλημα καθώς δεν κατάφερε να κερδίσει την εμπιστοσύνη του Ντούσαν Μπάγεβιτς. Με την αποχώρηση του Σερβοέλληνα τεχνικού και την ανάληψη της τεχνικής ηγεσίας από τον Άγγελο Αναστασιάδη ο Κουτσόπουλος καθιερώνεται ως ένα από τα βασικά στελέχη της ομάδας και συμμετέχει στην κατάκτηση του Κυπέλλου Ελλάδος του 2003.
Κατά τον πρώτο γύρο της περιόδου 2005/06 τίθεται εκτός πλάνων και τον Ιανουάριο του 2006 μεταγράφεται στον Πανιώνιο, βοηθώντας στην επίτευξη του στόχου εκείνης της χρονιάς, που ήταν η παραμονή στην Α' Εθνική. Από τη σεζόν 2007/08 κατάφερε να γίνει βασικό στέλεχος της ομάδας της Νέας Σμύρνης. Τον Μάιο του 2009 μεταγράφηκε στον Ατρόμητο Αθηνών και τον Γενάρη του 2010 υπέγραψε 1,5+1 συμβόλαιο συνεργασίας με το ΑΠΟΕΛ.
Μανουέλ Σέκο

Βιογραφία και έργο

Σπούδασε Ρομανική Φιλολογία στο Πανεπιστήμιο της Μαδρίτης, όπου υπήρξε μαθητής των Ραφαέλ Λαπέσα και Ντάμασο Αλόνσο, εργάστηκε στη δευτεροβάθμια εκπαίδευση. Από τη στιγμή της ένταξής του στη Βασιλική Ακαδημία to 1980, εργάστηκε ως υπεύθυνος του τμήματος λεξικογραφίας, έδαφος όπου παρήγαγε τρία από τα σημαντικότερα λεξικά της ισπανικής γλώσσας, τα Diccionario de dudas y dificultades de la lengua española, Diccionario del español actual και Diccionario histórico de la lengua (το τελευταίο σε συνεργασία με τους έτερους φιλολόγους Ραφαέλ Λαπέσα, Χούλιο Κασάρες και Μπιθέντε Γκαρθία ντε Ντιέγο). Έχει λάβει τον Μεγαλόσταυρο του Αλφόνσου Χ από την ισπανική κυβέρνηση ως αναγνώριση της προσφοράς του.
778 Θεοβάλδη

Φυσικά χαρακτηριστικά

Η μέση διάμετρος της Θεοβάλδης εκτιμάται σε 64,06 χιλιόμετρα. O φασματικός τύπος της είναι F, ενώ το άλβεδό της είναι 0,0589. Η Θεοβάλδη περιστρέφεται γύρω από τον εαυτό της μία φορά κάθε 11 ώρες και 39,5 λεπτά.
Σιδηροδρομικός Σταθμός Φερών

Ιστορικά στοιχεία

Το 1896, όταν ολοκληρώθηκε, από την Εταιρία του Ενωτικού Σιδηρόδρομου (Chemin de fer de la jonction Salonique–Constantinople —CJS), η κατασκευή της γραμμής Θεσσαλονίκης – Αλεξανδρούπολης (τότε Δεδέαγατς), οι Φέρες (το οθωμανικό τότε Φερετζίκ) ήταν ο τερματικός σταθμός της Ενωτικής και το σημείο όπου συνδεόταν με το δίκτυο Αδριανούπολης – Δεδέαγατς της Εταιρίας των Ανατολικών Σιδηροδρόμων (Chemins de fer οrientaux —CΟ), η οποία είχε και το προνόμιο εκμετάλλευσης των λιμανιών της Αλεξανδρούπολης και της Θεσσαλονίκης. Μέχρι το 1909, οι επιβάτες που διέσχιζαν τις Φέρες ήταν υποχρεωμένοι να πληρώνουν διόδια.
Βραβεία Βρετανικής Ακαδημίας Κινηματογράφου 2007

Η 61η απονομή των Βραβείων της Βρετανικής Ακαδημίας Κινηματογράφου, γνωστών και ως Βραβείων BAFTA, έλαβε χώρα στις 10 Φεβρουαρίου 2008 στο Royal Opera House του Λονδίνου για να τιμήσει τις καλύτερες επιδόσεις για το έτος 2007. 
Την κούρσα των υποψηφιοτήτων οδήγησε η ταινία Εξιλέωση (Atonement) του Τζο Ράιτ, η οποία τελικά αναδείχτηκε και ταινία της χρονιάς. Τέσσερα βραβεία απέσπασε η γαλλική ταινία Ζωή σαν Τριαντάφυλλο, με θέμα τη ζωή της Εντίτ Πιάφ. Ειδικό βραβείο για την προσφορά του στον κινηματογράφο έλαβε ο Άντονι Χόπκινς, ενώ για την προσφορά του στον βρετανικό κινηματογράφο τιμήθηκε ο Μπάρυ Γουίλκινσον .
Ακκαδική γλώσσα

Ακκαδική φιλολογία

Ανάμεσα στα έργα που γράφτηκαν στην Ακκαδική σφηνοειδή συγκαταλέγονται το Έπος του Γκιλγκαμές και το Έπος του Ατράχασι.
Δήμος Μετεώρων

Δήμος Καλαμπάκας (1946-1998)

Ο Δήμος Καλαμπάκας συστάθηκε το 1946 με την αναγνώριση σε Δήμο της πρώην Κοινότητας Καλαμπάκας. Περιελάμβανε, εκτός της Καλαμπάκας που ήταν η έδρα του Δήμου, τους οικισμούς Βιτουμάς, Μονή Βιτουμά, Μονή Αγίας Τριάδας και Μονή Αγίου Στεφάνου. Το 1953 στο Δήμο ενσωματώθηκε και ο οικισμός Αγία Παρασκευή.

Σχέδιο Καλλικράτης: Δήμος Καλαμπάκας (2011 - 2018)

Το 2011 ο Δήμος Καλαμπάκας μετασχηματίστηκε εκ νέου με βάση τα προβλεπόμενα στο Σχέδιο Καλλικράτης. Ο νέος Δήμος Καλαμπάκας έχει έδρα την Καλαμπάκα και προέκυψε από τη συνένωση του πρώην (καποδιστριακού) Δήμου Καλαμπάκας με τους πρώην Δήμους Βασιλικής, Καστανιάς, Κλεινοβού, Μαλακασίου, Τυμφαίων, Χασίων και την πρώην Κοινότητα Ασπροποτάμου.

Δήμος Μετεώρων (2018)

Από 19 Ιουλίου 2018 ο Δήμος Καλαμπάκας μετονομάστηκε σε Δήμο Μετεώρων.

Διοικητική διαίρεση Δήμου Μετεώρων

Ο Δήμος Μετεώρων αποτελείται από οκτώ δημοτικές ενότητες οι οποίες αντιστοιχούν στους επτά συγχωνευθέντες δήμους και κοινότητα του προγράμματος Καποδίστριας. Κάθε δημοτική ενότητα διαιρείται σε κοινότητες οι οποίες αντιστοιχούν στα διαμερίσματα των καταργηθέντων οργανισμών τοπικής αυτοδιοίκησης. Οι σημερινές κοινότητες του Δήμου ήταν αυτόνομες κοινότητες και δήμοι πριν την εφαρμογή του προγράμματος Καποδίστριας.
Κωνσταντίνος Α. Καραθεοδωρή

Βιογραφία

Γεννήθηκε στην Αδριανούπολη το 1802 και ήταν ανιψιός του Στέφανου Καραθεοδωρή ιατρού του σουλτάνου, καθηγητή Ιατρικής και λόγιου. 
Ήταν προσωπικός ιατρός του Μαχμούτ Β΄ και του Αμπντούλ Χαμίτ Α΄. Διετέλεσε καθηγητής Ιατρικής. Απεβίωσε στην Κωνσταντινούπολη το 1879.
Στρέλλα

Παραγωγή

Η ταινία γυρίστηκε στην Αθήνα και στην Πελοπόννησο. Στρέλλα είναι το όνομα της πρωταγωνίστριας στην ταινία. Κανονικά την έλεγαν Στέλλα, όμως καθώς ήταν «γεμάτη τρέλλα», οι φίλοι της συνδυάζοντας το χαρακτηριστικό αυτό με το όνομά της, την αποκαλούσαν Στρέλλα. Τον ρόλο υποδύθηκε η ερασιτέχνις ηθοποιός Μίνα Ορφανού, η οποία ήταν τρανς και στην πραγματικότητα.

Φεστιβάλ και βραβεία

Η πρεμιέρα της ταινίας πραγματοποιήθηκε στο 59ο Διεθνές Φεστιβάλ Κινηματογράφου Βερολίνου το Φεβρουάριο του 2009, ενώ έκτοτε η ταινία έχει συμμετάσχει σε περισσότερα από 20 διεθνή κινηματογραφικά φεστιβάλ. Ήταν μία από τις 48 υποψήφιες ταινίες για τα European Film Awards 2009. Έκτοτε, έλαβε 4 βραβεία, συμπεριλαμβανομένου του Α' γυναικείου ρόλου για τη Μίνα Ορφανού, από την νεοσύστατη Ελληνική Ακαδημία Κινηματογράφου το 2010, σε τελετή που έγινε στην Αίθουσα Αλεξάνδρα Τριάντη του Μεγάρου Μουσικής Αθηνών.
Αγία Ιουλιανή της Νικομηδείας

Βίος

Η Αγία Ιουλιανή καταγόταν από τη Νικομήδεια της Μικράς Ασίας από ειδωλολάτρες γονείς της αρχοντικής τάξης, ενώ η ίδια είχε κρυφά γίνει χριστιανή. Οι γονείς της την είχαν αρραβωνιάσει με έναν αξιωματιούχο που ονομαζόταν Ελεύσιος, ήδη από μικρή ηλικία. Η Ιουλιανή προσπάθησε να καθυστερήσει τον γάμο και, όταν είδε πως δεν μπορούσε πια, αρνήθηκε να παντρευτεί. Ο Ελεύσιος, γεμάτος οργή, πληροφορήθηκε ότι η Ιουλιανή ήταν χριστιανή. Αυτό είχε ως αποτέλεσμα τη σύλληψη της Αγίας.
Κατά την παραμονή της στη φυλακή, της δόθηκε η ευκαιρία να παντρευτεί τον Ελεύσιο ώστε να γλυτώσει την ζωή της, η Ιουλιανή όμως αρνήθηκε να νυμφευθεί ειδωλολάτρη. 
Ο Ελεύσιος, αφού τη μαστίγωσε, της έκαψε το πρόσωπο και στη συνέχεια της είπε: "Πήγαινε τώρα στον καθρέφτη να δεις την ομορφιά σου". Εκείνη του απάντησε: "Στην ανάσταση των δικαίων, δεν θα υπάρξουν καψίματα και πληγές, παρά μόνο η ψυχή. Γι' αυτό Ελεύσιε, προτιμώ τις προσωρινές πληγές του σώματος παρά τις αιώνιες πληγές της ψυχής". Λίγο μετά, η Αγία Ιουλιανή αποκεφαλίστηκε, σε ηλικία μόλις δεκαοκτώ ετών. Ο Ελεύσιος αργότερα κατασπαράχθηκε από λιοντάρι όταν ναυάγησε σε κάποιο άγνωστο νησί.
1366 Πίκολο

Φυσικά χαρακτηριστικά

Η μέση διάμετρος του Πίκολο εκτιμάται σε 27,55 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,1538. Ο Πίκολο περιστρέφεται γύρω από τον εαυτό του μία φορά κάθε 15 ως 18 ώρες.
Φασιστικό μανιφέστο

 Το Φασιστικό Μανιφέστο ήταν μια διακήρυξη της οργάνωσης "Ιταλικές Φάσι Μάχης" (Fasci Italiani di Combattimento)  που ιδρύθηκε  από τον Μπενίτο Μουσολίνι το 1919,  και μια πρώτη  παρουσίαση των ιδεών του Φασισμού. Το Μανιφέστο γράφτηκε από τον εθνικo-συνδικαλιστή  Αλσέστε ντε Άμπρις (Alceste De Ambris) και  τον ηγέτη του φουτουριστικού  κινήματος Μαρινέτι (Φιλίππο Τομάζο Μαρινέττι).

Το Μανιφέστο στην πράξη

Από τις προτάσεις του  Μανιφέστου,  τη μεγαλύτερη διάρκεια είχε η δέσμευση για  σωματειακή οργάνωση της οικονομίας.   Μακριά από το να γίνει ένα μέσο εκτεταμένης δημοκρατίας, το κοινοβούλιο έγινε από το νόμο ένα σώμα που εκλεγόταν από το  φασιστικό κόμμα  το  1929, και  αντικαταστάθηκε από μια βουλή που ονομαζόταν  "Camera dei Fasci e delle Corporazioni" ("Αίθουσα των Φάσι και των Ενώσεων") μια δεκαετία αργότερα.
Η φιλειρηνική εξωτερική πολιτική του φασισμού έπαψε κατά το πρώτο έτος της  διακυβέρνησης της Ιταλίας. Το Σεπτέμβριο του 1923, η Κρίση της Κέρκυρας έδειξε την  προθυμία του καθεστώτος  να χρησιμοποιήσει την ισχύ διεθνώς. Ίσως η μεγαλύτερη επιτυχία της φασιστικής διπλωματίας ήταν η Συνθήκη του Λατερανού το Φεβρουάριο του 1929, όπου  αποδέχθηκε την αρχή της μη ανάμειξης στις υποθέσεις της Εκκλησίας. Αυτό τελείωσε την 59-χρονη  διαφορά μεταξύ της Ιταλίας και του Παπισμού.
Αλεξάνδρα Μαυροκορδάτου

Βιογραφία

Η καταγωγή της ήταν από σπουδαία και αρχαία ελληνική οικογένεια. Μεγάλωσε στην Κωνσταντινούπολη και έλαβε σημαντική μόρφωση. Παντρεύτηκε δύο φορές. Το σπίτι της στην Αθήνα ήταν τόπος συνάντησης όλων των ανθρώπων της αριστοκρατίας, πολιτικής, των γραμμάτων και των τεχνών. Ήταν η πρώτη που διοργάνωσε φιλολογικό σαλόνι στην Αθήνα, καθιερώνοντας συγχρόνως τον θεσμό αυτό. Όταν το 1683 ο γιος της έλαβε μέρος στη μάχη της Βιέννης, οι Τούρκοι την κατήγγειλαν για υποκίνηση επαναστατικών ενεργειών. Φυλακίστηκε και πέθανε το 1684 σε ηλικία 79 χρονών.
Το Επόμενο Πρωινό

Υπόθεση

Η Άλεξ Στέρνμπεργκεν (Τζέιν Φόντα), μια πρώην στάρλετ του Χόλυγουντ, ξυπνάει με πονοκέφαλο και χωρίς να θυμάται τα γεγονότα της προηγούμενης νύχτας, βρίσκει δίπλα της το σώμα ενός νεκρού άνδρα. Βγαίνει από το διαμέρισμα όντας σίγουρη ότι το μαχαίρωσε εκείνη, ενώ ήταν μεθυσμένη. Στο δρόμο της εμφανίζεται ο Τέρνερ Κένταλ (Τζεφ Μπρίτζες), ένας πρώην αστυνομικός που προθυμοποιείται να τη βοηθήσει να αποδείξει την αθωότητά της. Το σώμα του νεκρού όμως συνεχίζει να εμφανίζεται μπροστά της.

Υποδοχή

Η ταινία έχει βαθμολογία 71% στην ιστοσελίδα των κριτικών Rotten Tomatoes.
Σιίκαλατβα

Η  Σιίκαλατβα (φινλανδικά: Siikalatva,  προφορά ΔΦΑ: [ˈsiːkɑlɑtʋɑ]) είναι Φινλανδικός δήμος της Βόρειας Οστροβόθνιας, στο διοικητικό διαμέρισμα Όουλου.
Συστάθηκε στις 1 Ιανουαρίου 2009, με τη διοικητική συγχώνευση των δήμων Κέστιλα, Πίιπολα, Πούλκιλα και Ράντσιλα. Αριθμεί περίπου 6.500 κατοίκους και καλύπτει έκταση 2.229,81 τετραγωνικών χιλιομέτρων.
Μοναδική γλώσσα στο δήμο είναι η Φινλανδική.
Μελέτιος Πηγάς

Βιογραφία

Γεννήθηκε το 1550 στο Χάνδακα από επιφανή οικογένεια της βενετοκρατούμενης Κρήτης. Μετά την εγκύκλιο εκπαίδευσή του, συνέχισε τις σπουδές του στην Ιταλία και συγκεκριμένα στο Πανεπιστήμιο της Πάδοβας (Padova), όπου φοίτησε στις σχολές των Legisti ή Giuristi (νομικών) και Artisti (ιατροφιλοσόφων). Εκεί ήρθε σε άμεση επαφή με τα δυτικά ιδεολογικά ρεύματα και κυρίως με αυτό του νεοπαγούς νεοαριστοτελισμού, ενώ επεδίωξε την πνευματική αναστροφή του με τις πλέον προβεβλημένες προσωπικότητες (ουμανιστές) του ευρωπαϊκού χώρου του ΙΣΤ΄ αιώνα, όπως οι Μάξιμος Μαργούνιος, Δανιήλ Φουρλάνος, Aloisio Lollino, Salomon Schweigger,Μartinus Crusius, Δαβίδ Χυτραίος κ.ά. Αφού επέστρεψε στην Κρήτη και έχοντας προηγουμένως αρνηθεί τον τίτλο του διδάκτορος, εκάρη μοναχός στη Μονή Απεζανών της Κρήτης, όπου και εγκαταβίωσε. Έπειτα μετέβη στη Μονή του Σινά, όπου παρέμεινε για βραχύ διάστημα. Το 1579 συνόδευσε τον Αρχιεπίσκοπο Σιναίου Ευγένιο στα Ιεροσόλυμα, για την εκλογή του Σωφρόνιου Δ΄ στον πατριαρχικό θρόνο.
Το 1579 διορίστηκε από τον Αλεξανδρείας Σίλβεστρο πρωτοσύγκελλος του πατριαρχείου. Ως οφφικιάλιος του Πατριαρχείου Αλεξανδρείας επιδόθηκε στην εσωτερική αναδιοργάνωση αυτού, καθώς και στην περιστολή της λατινικής προπαγάνδας. Από το ἐτος 1588 διατελούσε τιτουλάριος πατριαρχικός ἐξαρχος, ενώ στις 5 Ιουλίου του 1590 ανήλθε επίσημα στον πατριαρχικό θρόνο της Αλεξάνδρειας.
Η πατριαρχική του θητεία περικλείει ένα ευρύ φάσμα δραστηριοτήτων πάντοτε με την αρωγή του εγγύτερου σε αυτόν συνεργάτη του, του Μαξίμου του Πελοποννησίου. Αντιμετώπισε το επαχθές οικονομικό χρέος του Πατριαρχείου προς το Σουλτάνο. Το 1593 συμμετείχε στην Υπερτελή ή Μεγάλη Σύνοδο που συνήλθε υπό τον Οικουμενικό Πατριάρχη Ιερεμία Β΄ τον Τρανό στην Κωνσταντινούπολη και ανακήρυξε την Εκκλησία της Ρωσίας σε Πατριαρχείο, ενώ απεφάνθη και περί της ημερολογιακής μεταρρύθμισης. Στα πλαίσια της αντιλατινικής του δράσης εντάσσεται η αποστολή το 1593 του Κυρίλλου Λουκάρεως στην περιοχή της Πολωνίας και της Μικράς Ρωσίας, ενώ επακολούθησε και δεύτερη μεταξύ των ετών 1594 και 1596. Ο Πηγάς επιχείρησε να προσεγγίσει τους Κόπτες της Αιγύπτου και της Αιθιοπίας, ωστόσο το εγχείρημά του δεν ευοδώθηκε. Παράλληλα ανἐπτυξε σχέσεις με εκπροσώπους του νεοσύστατου Προτεσταντισμού.
Μετά το θάνατο κατά το 1595 του Οικουμενικού Πατριάρχη Ιερεμία Β΄, ο Πηγάς δέχθηκε αλλεπάλληλες προτάσεις για να τον διαδεχθεί, αλλά αρνήθηκε προτιμώντας να παραμείνει στην Αλεξάνδρεια. Διετέλεσε μόνο "επιτηρητής" του Οικουμενικού Θρόνου μεταξύ Απριλίου 1597 και Απριλίου 1598. Πέθανε στις 13 Σεπτεμβρίου του 1601.
Κατέλιπε πλουσιότατη συγγραφική παραγωγή (αντιρρητικές πραγματείες, επιστολιμαίες διατριβές, ποικίλα πονήματα). Επίσης η επιστολογραφία του αποτελεί ανεκτίμητο αντικείμενο μελέτης, αφού περιέχει επιστολές με τις διαπρεπέστερες προσωπικότητες της εποχής του (ιδιαίτερη θέση κατέχουν αυτές προς τον επίσκοπο Κυθήρων Μάξιμο Μαργούνιο και τον εγκατεστημένο στη Βενετία μητροπολίτη Φιλαδελφείας Γαβριήλ Σεβήρο).